Kvapusis auksavabalis
Kvapusis auksavabalis (Oxythyrea funesta) – auksavabalių (Cetoniidae) šeimos vabalas. Kūnas 8 - 12 mm. Juodas arba juodai žalsvas, kartais bronzinio atspalvio. Priešnugarėlė netaisyklingai taškuota, su šešiom baltom dėmelėmis, išsidėsčiusiomis dviem išilginėmis eilėmis. Antsparniai su 5 baltų taškų eilėmis. Aptinkama ant įvairių augalų žiedų birželio mėnesį. Lervos vystosi dirvoje, minta augaliniu detritu.